PMIndiaData/PMIndiaSum huggingface dataset:
నేష‌న‌ల్ ఫైనాన్షియ‌ల్ రిపోర్టింగ్ అథారిటీ ఏర్పాటుకు కేంద్ర‌కేబినెట్ ఆమోదం.

ప్ర‌ధాన‌మంత్రి అధ్య‌క్ష‌త‌న జ‌రిగిన కేంద్ర కేబినెట్ స‌మావేశం, నేష‌న‌ల్ ఫైనాన్షియల్ రిపోర్టింగ్ అథారిటీ (ఎన్‌.ఎఫ్‌.ఆర్‌.ఎ) ఏర్పాటుకు ఆమోదం తెలిపింది. అలాగే ఈ సంస్థ‌కు ఒక ఛైర్ ప‌ర్స‌న్‌, ముగ్గురు పూర్తిస్థాయి స‌భ్యులు , ఒక కార్య‌ద‌ర్శి పోస్టును కూడా కేబినెట్ ఆమోదించింది. 2013 కంపెనీల చ‌ట్టంలో తీసుకువ‌చ్చిన కీలక మార్పున‌కు అనుగుణంగా ఆడిటింగ్ వృత్తికి సంబంధించి స్వ‌తంత్ర రెగ్యులేట‌ర్‌గా ఎన్‌.ఎఫ్‌.ఆర్‌.ఎ ఏర్పాటుకు ఈ నిర్ణ‌యం దోహ‌ద‌ప‌డుతుంది. ఆర్థిక వ్య‌వ‌హారాల‌పై ఏర్పాటైన స్థాయీ సంఘం ( 21 వ నివేదిక‌) ప్ర‌త్యేక సిఫార్సుల‌కు అనుగుణంగా ఈ నిబంధ‌న‌ను చ‌ట్టంలో పొందుప‌రుస్తారు. ప్ర‌భావం….. ఈ నిర్ణ‌యం వ‌ల్ల దేశీయ విదేశీ పెట్టుబ‌డులు పెర‌గడానికి, ఆర్థిక ప్ర‌గ‌తికి దోహ‌ద‌ప‌డుతుంది. ఆడిటింగ్‌లో అంత‌ర్జాతీయ ప్ర‌మాణాలు విధి విధానాలు పాటించ‌డం ద్వారా వ్యాపార ప్ర‌పంచీక‌ర‌ణ‌కు మ‌ద్ద‌తునివ్వ‌డం, ఆడిటింగ్‌వృత్తి మ‌రింత వృద్ధికి ఇది వీలుక‌ల్పిస్తుంది. ప‌రిధి… ఎన్‌.ఎఫ్‌.ఆర్‌.ఎ ప‌రిధి, చార్ట‌ర్డ్ అకౌంటెంట్ల‌పై, వారి సంస్థ‌ల‌పై చ‌ట్టంలోని సెక్ష‌న్ 132 కింద ద‌ర్యాప్తు చేయ‌డానికి వీలు క‌ల్పిస్తుంది. దీనిని లిస్టెడ్ కంపెనీలు, పెద్ద అన్ లిస్టెడ్ కంపెనీలకు విస్త‌రింప చేయ‌డంతోపాటు ఇందుకు సంబంధించిన ప‌రిమితుల‌ను నిబంధ‌న‌ల‌లో పొందుప‌రుస్తారు. ప్ర‌జా ప్ర‌యోజ‌నం ఇమిడి ఉన్న సంద‌ర్భాల‌లో ఇత‌ర సంస్థ‌లపై ద‌ర్యాప్తును కూడా కేంద్ర ప్ర‌భుత్వం దీనికి అప్ప‌గించ‌వ‌చ్చు. 1949 నాటి చార్ట‌ర్డ్ అకౌంట్స్ చ‌ట్టంలో సూచించిన విధంగా ఐసిఎఐ రెగ్యులేట‌రి పాత్ర దాని స‌భ్యుల విష‌యంలో కొన‌సాగుతుంది. ప్ర‌త్యేకించి ప‌రిమితుల‌కు లోబ‌డి ప్రైవేటు లిమిటెడ్ కంపెనీల ఆడిటింగ్‌, ప‌బ్లిక్ అన్ లిస్టెడ్ కంపెనీలకు సంబంధించిన నిబంధ‌న‌ల‌ను నోటిఫై చేస్తారు. క్వాలిటీ రివ్యూ బోర్డు ( క్యుఆర్‌బి) ప్రైవేటు లిమిటెడ్ కంపెనీల‌కు సంబంధించి క్వాలిటీ ఆడిట్‌ను కొన‌సాగిస్తుంది. ప‌రిమితి కంటే త‌క్కువ‌గ ల‌ ప‌బ్లిక్ అన్‌లిస్టెడ్ కంపెనీల ఆడిట్‌ను ఎన్‌.ఎఫ్‌. ఆర్‌.ఎ సంస్థ‌ క్యు.ఆర్‌.బి కి అప్ప‌గించ‌వచ్చు. ఇంకా, ఐసిఎఐ అకౌంటింగ్‌,ఆడిటింగ్ ప్ర‌మాణాలు,విధానాల‌కు సంబంధించి ఎన్‌.ఎఫ్‌.ఆర్‌.ఎకు సిఫార్సు చేసేందుకు ఐసిఎఐ త‌న స‌ల‌హాపాత్ర‌ను కొన‌సాగిస్తుంది. నేప‌థ్యం… అకౌంటింగ్ రంగంలో వెలుగు చూస్తున్న ర‌క‌ర‌కాల కుంభ‌కోణాల కార‌ణంగా ప్ర‌పంచంలోని వివిధ వ్య‌వ‌స్థ‌లు స్వ‌తంత్ర రెగ్యులేట‌ర్లు ఉండాల్సిన అవ‌స‌రాన్ని గుర్తించ‌డంతో ఎన్.ఎఫ్‌.ఆర్‌.ఎ ఆలోచ‌న ముందుకు వ‌చ్చింది. ఇది తాను నియంత్రించే వ్య‌వ‌స్థ‌ల విష‌యంలో స్వ‌తంత్ర‌ను క‌లిగి ఉంటుంది. ఆడిట్ సంస్థ‌ల స్వతంత్ర‌త‌ను బ‌లోపేతం చేయ‌డానికి , ఆడిట్‌ల నాణ్య‌త‌ను కాపాడ‌డానికి, ఆడిటింగ్ ప్ర‌మాణాలు పాటించ‌డానికి ఇది ఉప‌క‌రిస్తుంది.ఫ‌లితంగా ఇది కంపెనీలు వెల్ల‌డించే ఆర్ధిక వివ‌రాల విష‌యంలో ఇన్వెస్ట‌ర్లు, ప్ర‌జ‌ల‌కు విశ్వాసాన్ని క‌లిగిస్తుంది.
అమృత్‌స‌ర్‌, బోధ్ గ‌య‌, నాగ్‌పుర్‌, సంబ‌ల్‌పుర్‌, సిర్‌మౌర్, విశాఖ‌ప‌ట్నం ఇంకా జ‌మ్ము లలో ఏడు నూతన ఐఐఎమ్ ల‌ శాశ్వ‌త ప్రాంగ‌ణాల స్థాప‌న కు మ‌రియు కార్య‌క‌లాపాల ఆరంభానికి ఆమోదం తెలిపిన మంత్రివ‌ర్గం

అమృత్‌స‌ర్‌, బోధ్ గ‌య‌, నాగ్‌పుర్‌, సంబ‌ల్‌పుర్‌, సిర్‌మౌర్, విశాఖ‌ప‌ట్నం ఇంకా జ‌మ్ము లలో ఏడు నూతన ఐఐఎమ్ ల‌ శాశ్వ‌త ప్రాంగ‌ణాల స్థాప‌న కు మ‌రియు కార్య‌క‌లాపాల ఆరంభానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌తన జరిగిన కేంద్ర మంత్రివ‌ర్గం స‌మావేశం ఆమోదం తెలిపింది. ఇందుకోసం మొత్తం 3775.42 కోట్ల రూపాయ‌ల పున‌రావృత్త వ్య‌యం అవుతుంది. (ఇందులో 2999.96 కోట్ల రూపాయ‌ల ఆవృత్తం కానటువంటి వ్య‌యం తో పాటు 775.46 కోట్ల రూపాయ‌ల ఆవృత్త వ్య‌యం భాగంగా ఉంటాయి). ఈ ఐఐఎమ్ ల‌ను 2015-16/2016-17 సంవత్సరం లో నెల‌కొల్ప‌డ‌మైంది. ఈ విద్యాసంస్థ‌లు ప్ర‌స్తుతం తాత్కాలిక ప్రాంగ‌ణాల లో విధుల‌ను నిర్వ‌హిస్తున్నాయి. అంచ‌నా వేసిన‌టువంటి మొత్తం 3775.42 కోట్ల రూపాయ‌ల వ్య‌యం లో 2804.09 కోట్ల రూపాయ‌ల‌ను ఈ కింద పేర్కొన్న వివ‌రాల ప్ర‌కారం, ఈ విద్యాసంస్థ ల‌కు శాశ్వ‌త ప్రాంగ‌ణాల‌ను నిర్మించ‌డం కోసం ఖ‌ర్చు చేయ‌నున్నారు: వ‌. సం. ఐఐఎమ్ యొక్క పేరు మొత్తం (కోట్ల రూపాయ‌ల‌లో) ఐఐఎమ్ అమృత్‌ స‌ర్ 348.31 ఐఐఎమ్ బోధ్ గ‌య‌ 411.72 ఐఐఎమ్ నాగ్‌పుర్‌ 379.68 ఐఐఎమ్ సంబ‌ల్‌పుర్‌ 401.94 ఐఐఎమ్ సిర్‌మౌర్‌ 392.51 ఐఐఎమ్ విశాఖ‌ప‌ట్నం 445.00 ఐఐఎమ్ జ‌మ్ము 424.93 మొత్తం 2804.09 ఈ ఐఐఎం ల‌లో ప్ర‌తి ఒక్క ఐఐఎం ను 60384 చ‌. మీ. విస్తీర్ణం లో నిర్మించ‌నున్నారు. ఇందులో 600 మంది విద్యార్థుల‌కు స‌రిప‌డా పూర్తి మౌలిక స‌దుపాయాల‌ను స‌మ‌కూర్చుతారు. 5 సంవ‌త్స‌రాల కాలానికి గాను ప్ర‌తి ఒక్క విద్యార్థికి ఏటా 5 ల‌క్ష‌ల రూపాయ‌ల వంతున ఆవృత్తమ‌య్యే గ్రాంటు ల‌ను ఈ సంస్థ లకు ఇచ్చేందుకు కూడా ఆమోదం తెల‌ప‌డ‌మైంది. అటు త‌రువాత, ఈ సంస్థ‌లు వాటి యొక్క నిరంతర వ్యయం/నిర్వ‌హ‌ణ వ్య‌యాలను భరించడానికి అంత‌ర్గ‌త వనరుల నుంచి నిదులను స‌మ‌కూర్చుకొంటాయ‌ని ఆశిస్తున్నారు. ఈ విద్యాసంస్థ‌ ల శాశ్వ‌త ప్రాంగ‌ణాల నిర్మాణ ప‌నులు 2021 జూన్ క‌ల్లా పూర్తి కావ‌ల‌సివుంది. దీని తో మొత్తం 20 ఐఐఎమ్ లు వాటి సొంత శాశ్వ‌త ప్రాంగ‌ణాల కు నోచుకొంటాయి. విద్యార్థులు ప్రొఫెష‌న‌ల్ మేనేజ‌ర్లు అయ్యేట‌ట్లుగా వారికి త‌గిన విద్య ను ఈ ఐఐఎమ్ లు అందించ‌నున్నాయి. దేశం లో ఆర్థిక అభివృద్ధి ని, పారిశ్రామిక అభివృద్ధి ని ప్రోత్స‌హించ‌డం లో ఈ ఆమోదం తోడ్ప‌డనుంది.
గురు సాహిబ్ ల దార్శనికత ను సాకారం చేయడం కోసం మనం పాటుపడుతూనే ఉందాం: ప్రధాన మంత్రి

హేమ్ కుండ్ సాహిబ్ రోప్ వే విషయం లో జథేదార్ శ్రీ అకాల్ తఖ్త్ సాహిబ్, ఆధ్యాత్మిక ప్రముఖులు సహా సిఖ్కు సముదాయాని కి చెందిన గౌరవనీయ సభ్యులు వ్యక్తం చేసిన ఆనందోత్సాహాల కు మరియు దయాపూరిత పలుకుల కు గాను ప్రధాన మంత్రి శ్రీ నరేంద్ర మోదీ ఈ రోజు న ధన్యవాదాల ను తెలియజేశారు. గురు సాహిబ్ ల యొక్క దార్శనికత కు సాకారం కల్పించడం కోసం పాలుపడడాన్ని కొనసాగించనున్నట్లు సంగత్ కు ఆయన హామీ ఇచ్చారు. పత్రికా సమాచార కార్యాలయం చేసిన ఒక ట్వీట్ ల మాలిక కు ప్రతిస్పందన గా ప్రధాన మంత్రి ఒక ట్వీట్ లో – ‘‘హేమ్ కుండ్ సాహిబ్ రోప్ వే విషయం లో జథేదార్ శ్రీ అకాల్ తఖ్త్ సాహిబ్, ఆధ్యాత్మిక ప్రముఖులు సహా సిఖ్కు సముదాయానికి చెందిన గౌరవనీయ సభ్యులు ఆనందాన్ని, ఉత్సాహాన్ని వ్యక్తం చేశారు. వారి యొక్క దయాపూరిత పలుకుల కు గాను వారికి నేను ధన్యవాదాల ను తెలియజేస్తూ గురు సాహిబ్ ల దార్శనికత ను సాకారం చేసేందుకు మనం పాటుపడుతూనే ఉంటామని సంగత్ కు హామీ ఇస్తున్నాను.’’ అని పేర్కొన్నారు.
శ్రీ ఇమాన్యుయల్ మాక్రో తో మాట్లాడిన ప్రధాన మంత్రి; శ్రీ ఇమాన్యుయల్ మాక్రో ఫ్రెంచ్ అధ్యక్ష ఎన్నికలలో విజయం సాధించినందుకు ఆయనను అభినందించిన ప్రధాన మంత్రి

శ్రీ ఇమాన్యుయల్ మాక్రో తో ప్ర‌ధాన మంత్రి శ్రీ న‌రేంద్ర మోదీ సంభాషించారు. ఫ్రెంచ్ అధ్యక్ష ఎన్నికలలో విజయం సాధించినందుకు ఆయనను శ్రీ మోదీ అభినందించారు. “ప్రెసిడెంట్ శ్రీ ఇమాన్యుయల్ మాక్రో తో మాట్లాడాను. ఫ్రెంచ్ అధ్యక్ష ఎన్నికలలో ఆయన విజయం సాధించినందుకుగాను ఆయనకు నా అభినందనలు తెలియజేశాను. భారతదేశం మరియు ఫ్రాన్స్ ల మధ్య ఇతోధిక సహకార సాధనే లక్ష్యంగా ప్రెసిడెంట్ శ్రీ ఇమాన్యుయల్ మాక్రో తో కలిసి పనిచేయడం కోసం ఎదురుచూస్తున్నాను” అని ప్రధాన మంత్రి తన ట్విటర్ ఖాతాలో రాసిన ట్వీట్ లలో వెల్లడించారు.
సిఎస్ఐఆర్ 75వ స్థాపక దినం సందర్భంగా ప్లాటినమ్ జూబిలీ వేడుకను ప్రారంభించిన ప్ర‌ధాన మంత్రి శ్రీ న‌రేంద్ర మోదీ

ప్ర‌ధాన మంత్రి శ్రీ న‌రేంద్ర మోదీ నేడు సిఎస్ఐఆర్ 75వ స్థాపక దినం సందర్భంగా ప్లాటినమ్ జూబిలీ వేడుకను ప్రారంభించారు. సిఎస్ఐఆర్ యొక్క అనేక కార్యక్రమాలను గురించి వివరించే ఒక ప్రదర్శనను ప్ర‌ధాన మంత్రి సందర్శించారు. కొన్ని ఔషధీయ, సుగంధభరిత మొక్కల రకాలను కూడా ఆయన దేశానికి అంకితమిచ్చారు; దేశంలోని అయిదు వేరువేరు ప్రాంతాలు.. హైదరాబాద్, కడలూర్, జమ్ము, జోర్ హాట్, పాలంపూర్ ల వ్యవసాయదారులతో సంభాషించారు. ఈ సందర్భంగా ఆయన మాట్లాడుతూ, మన ప్రజాస్వామిక వస్త్రానికి ముద్ర అయిన చెరపరాని సిరా తో మొదలుపెట్టి సిఎస్ఐఆర్ జీవితంలోని ప్రతి ఒక్క గోళంపైనా నశించని ముద్రను వేసిందన్నారు. సరైన వర్గాల వారిని ఆకట్టుకొనే విధంగా ‘సాంకేతిక విజ్ఞాన వ్యాపారాన్ని సులభంగా నిర్వహించగలిగే’ ఒక వేదికను సిఎస్ఐఆర్ తయారుచేయాలని, తద్వారా సాంకేతిక విజ్ఞానాలు లబ్ధిదారులకు చేరగలుగుతాయని ఆయన విజ్ఞప్తి చేశారు. శాస్త్ర విజ్ఞానం, సాంకేతిక విజ్ఞానాల ఫలాలు పొందనిదే ఏ దేశం అభివృద్ధి చెందలేదన్న వాస్తవానికి చరిత్రే సాక్షీభూతురాలు అని ప్రధాన మంత్రి అన్నారు. సామాన్య మానవుడికి ప్రయోజనాన్ని అందించేదే విజయవంతమైన సాంకేతిక విజ్ఞానం అని ఆయన చెప్పారు. గత 75 సంవత్సరాలకు పైగా దేశానికి సేవలు అందించినందుకు సిఎస్ఐ ఆర్ ను అభినందిస్తూ, ఈ సంస్థ నుండి భవిష్యత్తు లో మరింత ఎక్కువ సేవలను తాను ఆశిస్తున్నానన్నారు. సాంకేతిక విజ్ఞానం చోదకంగా ఉన్న ఈ శతాబ్దంలో శాస్త్ర విజ్ఞానాన్ని పౌరులతో అనుసంధానించడం ముఖ్యం అని ఆయన అన్నారు. సిఎస్ఐఆర్ ప్రయోగ శాలల్లో పరిశోధనలు జరపడానికి విద్యార్థులకు గరిష్ఠ అవకాశాలు కల్పించే దిశగా ప్రయత్నం జరగాలని ప్రధాన మంత్రి అన్నారు. దేశంలో కొత్త ఔత్సాహిక పారిశ్రామికులు ఆవిర్భవించడంలో సిఎస్ఐఆర్ కీలకమైన పాత్రను పోషించవలసి ఉందని ఆయన చెప్పారు. వ్యవసాయ దిగుబడులను గురించి ప్రస్తావిస్తూ, “ప్రతి (నీటి) చుక్కకు మరింత ఎక్కువ పంట”ను సాధించాలని తాను ఎల్లప్పుడూ నొక్కిచెబుతూ వస్తున్నానని, అలాగే “ ప్రతి ఒక్క అంగుళం భూమితో పంటల గుత్తి”ని సాధించడం అనేది కూడా మరొక ధ్యేయం కావాలన్నారు. ఆ తరువాత ప్రధాన మంత్రి విజ్ఞాన్ భవన్ లో పాఠశాల విద్యార్థులతో మాట్లాడడానికి వేదిక మీద నుండి దిగి వారి వద్దకు చేరుకొన్నారు.
ప్రధాని  ని  కలిసిన  యుపిఎస్సి  పరీక్ష  ఉత్తీర్ణులు

యుపిఎస్సి నిర్వహించిన పరీక్షలో ఉత్తీర్ణులై, అహ్మదాబాద్ లోని సర్దార్ పటేల్ పరిపాలన సంస్థ లో శిక్షణ పొందుతున్న 20 మంది అభ్యర్థులు మంగళవారం ప్రధాని శ్రీ నరేంద్ర మోదీని కలిసారు. ఈ సందర్భంగా ప్రధాని వారు ఉద్యోగంలో విజయం సాధించాలని అభిలషించారు.
అరుణాచల్‌ ప్రదేశ్‌లో పరశురామ కుండ్‌ వేడుక దృశ్యాలను పంచుకున్న ప్రధానమంత్రి

ప్రధానమంత్రి శ్రీ నరేంద్ర మోదీ ఇవాళ అరుణాచల్‌ ప్రదేశ్‌లో పరుశురామ కుండ్‌ వేడుకల దృశ్యాలను ప్రజలతో పంచుకున్నారు. ఈ మేరకు రాష్ట్ర ముఖ్యమంత్రి పెమా ఖండూతో సంయుక్తంగా ఒక ట్వీట్‌ ద్వారా ఇచ్చిన సందేశంలో: “ఇదొక ఉల్లాసభరిత అనుభూతినిస్తోంది… అరుణాచల్ ప్రదేశ్‌ను మరింత లోతుగా అన్వేషించేందుకు అరుదైన అవకాశంగా అనిపిస్తోంది.” అని ప్రధానమంత్రి పేర్కొన్నారు.
మ‌హాత్మాగాంధీ 150వ జ‌యంతి సంద‌ర్బంగా ఖైదీల‌కు ప్ర‌త్యేక రెమిష‌న్‌కు కేంద్ర కేబినెట్ ఆమోదం

ప్ర‌ధాన‌మంత్రి శ్రీ నరేంద్ర మోదీ అధ్య‌క్ష‌త‌న ఈరోజు స‌మావేశ‌మైన కేంద్ర కేబినెట్‌, మ‌హాత్మాగాంధీ 150 వ జ‌యంతిని పుర‌స్క‌రించుకుని ఖైదీల‌కు ప్ర‌త్యేక రెమిష‌న్ ఇచ్చే ప్ర‌తిపాద‌న‌కు ఆమోదం తెలిపింది. మ‌హాత్మాగాంధీ 150వ జ‌యంతి ఉత్స‌వాల‌లో భాగంగా, కింద పేర్కొన్న త‌ర‌గ‌తుల ఖైదీల‌ను ప్ర‌త్యేక రెమిష‌న్ కోసం ప‌రిగ‌ణ‌న‌లోకి తీసుకుంటారు. వీరిని మూడు ద‌శ‌ల‌లో విడుద‌ల చేస్తారు.తొలి ద‌శ కింద‌, 2018 అక్టోబ‌ర్ 2న మ‌హాత్మాగాంధీ జ‌యంతి రోజున విడుద‌ల చేస్తారు. రెండో ద‌శ‌లో 2019 ఏప్రిల్ 10న విడుద‌ల చేస్తారు.(చంపార‌న్ స‌త్యాగ్ర‌హ వార్షికోత్స‌వం ), మూడ‌వ ద‌శ‌లో2019 అక్టోబ‌ర్ 2 మ‌హాత్మాగాంధీ జ‌యంతి రోజున విడుద‌ల చేస్తారు. ఎ) 55 సంవ‌త్స‌రాలు ఆ పైబ‌డిన, 50 శాతం వాస్త‌వ శిక్షా కాలాన్ని పూర్తిచేసిన మ‌హిళ‌లు బి) 55 సంవ‌త్సారాలు , అంతకు పైబ‌డిన ట్రాన్స్‌జెండ‌ర్ ఖైదీలు, 50 శాతం వాస్త‌వ‌ శిక్షాకాలాన్ని పూర్తిచేసిన‌ వారు. సి) 60 సంవ‌త్స‌రాలు, అంత‌కు పైబ‌డిన పురుష ఖైదీలు, 50 శాతం వాస్త‌వ శిక్షాకాలాన్ని పూర్తిచేసిన వారు, ది) 70 శాతం అంత‌కంటే ఎక్కువ గ‌ల శారీర‌క విక‌లాంగులు, దివ్యాంగులైన ఖైదీలు 50 శాతం వాస్త‌వ శిక్షాకాలం పూర్తిచేసిన‌వారు. ఇ) న‌యంకాని రోగాల‌తో బాధ‌ప‌డుతున్న ఖైదీలు ఎఫ్‌) మూడింట రెండువంతుల (66 శాతం )వాస్త‌వ శిక్షాకాలాన్ని పూర్తిచేసిన ఖైదీలు మ‌ర‌ణ శిక్ష విధింపున‌కు గురైన వారు, మ‌ర‌ణ శిక్ష‌ను జీవిత‌కాల శిక్ష‌గా మార్పున‌కు గురైన వారికి ప్ర‌త్యేక రెమిష‌న్ వ‌ర్తించదు. వ‌ర‌క‌ట్నం చావు కేసులు, అత్యాచారం, మాన‌వ అక్ర‌మ‌ర‌వాణా, పోటా చ‌ట్టం కింద శిక్ష‌ప‌డిన‌వారు, యుఎపిఎ, టాడా, ఎఫ్‌.ఐ.సిఎన్‌, పోస్కోచ‌ట్టం, మ‌నీలాండ‌రింగ్‌, ఫెమా, ఎన్‌డిపిఎస్‌.అవినీతి నిరోధ‌క చ‌ట్టం త‌దిత‌ర తీవ్ర‌మైన‌, హీన‌మైన నేరాల‌ కింద శిక్ష‌కు గురైన వారికి ప్ర‌త్యేక రెమిష‌న్ వ‌ర్తించ‌దు. ఇందుకు సంబంధించిన అర్హులైన ఖైదీల పేర్ల‌ను రెమిష‌న్ కోసం ప‌రిశీలించాల్సిందిగా హోం వ్య‌వ‌హారాల మంత్రిత్వ‌శాఖ అన్ని రాష్ట్ర‌ప్ర‌భుత్వాలు, కేంద్ర పాలిత ప్రాంతాల‌కు సూచ‌న‌లు జారీ చేయ‌నుంది.రాష్ట్ర‌ప్ర‌భుత్వాలు, కేంద్ర‌పాలిత ప్రాంతాల పాల‌నాయంత్రాంగాలు ఇందుకు సంబంధించిన కేసుల‌ను ప‌రిశీలించేందుకు క‌మిటీల‌ను నియ‌మించాల్సిందిగా సూచించ‌నున్నారు.రాష్ట్ర‌ప్ర‌భుత్వాలు ఈ క‌మిటీ సిఫార్సుల‌ను రాజ్యాంగంలోని ఆర్టిక‌ల్ 161 కింద‌ ప‌రిశీలించి ఆమోదం తెలిపేందుకు గ‌వ‌ర్న‌ర్ ముందుంచ‌నున్నాయి.ఈ మేర‌కు ఆమోదం పొందిన త‌ర్వాత ఈ ఏడాది అక్టోబ‌ర్ 2, రెండోద‌శ‌లో 2019 ఏప్రిల్ 10, మూడో ద‌శ‌లో 2019 అక్టోబ‌ర్ 2న రెమిష‌న్ పొందిన ఖైదీల‌ను విడుద‌ల చేస్తారు. నేప‌థ్యం… మ‌హాత్మాగాంధీ 150 వ‌జ‌యంతి వంటి ముఖ్య‌మైన సంద‌ర్భాన్ని పుర‌స్క‌రించుకుని ఖైదీల‌కు ప్ర‌త్యేక రెమిష‌న్ ఇవ్వ‌డం, మాన‌వ‌తా విలువ‌ల‌కు క‌ట్టుబ‌డిన మ‌హాత్ముడికి స‌రైన నివాళి కాగ‌ల‌దు.
మిశన్ శౌర్య జట్టు యొక్క సభ్యులతో భేటీ అయిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు మహారాష్ట్ర నుండి విచ్చేసిన పది మంది ఆదివాసి విద్యార్థుల బృందాన్ని కలుసుకొన్నారు. ఈ విద్యార్థులు మహారాష్ట్ర ప్రభుత్వ ఆదివాసి వికాస్ విభాగ్ యొక్క ‘‘మిశన్ శౌర్య’’ కార్యక్రమ జట్టులో ఓ భాగం. ఈ బృందం లో నుండి అయిదుగురు విద్యార్థులు 2018 మే నెల లో ఎవరెస్ట్ పర్వత శిఖరాన్ని అధిరోహించడంలో కృత‌కృత్యులయ్యారు. విద్యార్థులు ఎవరెస్ట్ పర్వత శిఖరారోహణలోను, శిక్షణ కాలంలోను వారి అనుభవాలను వెల్లడించారు. విద్యార్థుల ఘనకార్యాలకు గాను వారిని ప్రధాన మంత్రి అభినందించారు. ఏదైనా ఒక క్రీడను ఎంచుకొని, అందులో క్రమం తప్పక ముందుకుపోవాలని వారికి ఆయన ఉద్బోధించారు. బృందం సభ్యులను ఆయన సన్మానించారు. మహారాష్ట్ర ముఖ్యమంత్రి శ్రీ దేవేంద్ర ఫడ్ ణవీస్ మరియు హోం శాఖ సహాయ మంత్రి శ్రీ హన్స్ రాజ్ అహీర్ లు ఈ కార్యక్రమంలో పాలుపంచుకొన్నారు.
చ‌రిత్రాత్మ‌క బోడో ఒడంబ‌డిక ను ప్రశంసించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు న సంత‌కాలైన చ‌రిత్రాత్మ‌క బోడో ఒప్పందాన్ని ప్ర‌శంసించారు. ఈ ఒప్పందం బోడో ప్ర‌జ‌ల కు ప‌రివ‌ర్త‌నాత్మ‌క‌మైనటువంటి ఫ‌లితాల ను అందిస్తుంద‌ని ఆయ‌న అన్నారు. ‘‘శాంతి, స‌ద్భావ‌న మ‌రియు స‌మైక్య‌త ల‌తో కూడిన ఒక న‌వోద‌యానికి ఇదే ఆహ్వానం. ఈ రోజు భార‌త‌దేశాని కి చాలా ప్ర‌త్యేక‌మైన‌టువంటి రోజు. బోడో వ్యక్తుల సముదాయాల తో ఈ రోజు న సంతకాలు జరిగినటువంటి ఒక ఒప్పందం బోడో ప్‌ంజ‌ల కు గొప్ప ఫ‌లితాల ను ప్రసాదిస్తుంది. బోడో ఒప్పందం అనేక కార‌ణాల వల్ల విశేష‌మైన‌టువంటిది. అది సంబంధిత వ‌ర్గాల‌న్నిటిని ఒక ఛ‌త్ర ఛాయ కింద‌కు తీసుకువ‌స్తుంది. ఇంత‌కుమునుపు సాయుధ ప్ర‌తిఘ‌ట‌న వర్గాల తో సంబంధం క‌లిగిన వారు ప్ర‌స్తుతం ప్ర‌ధాన స్ర‌వంతి లోకి అడుగుపెట్టి, మ‌న దేశ పురోగ‌తి కి వారి వంతు తోడ్పాటు ను అందించ‌బోతున్నారు. బోడో స‌మూహాల తో కుదిరిన ఒడంబ‌డిక బోడో ప్ర‌జ‌ల విశిష్ట సంస్కృతి ని మ‌రింత గా ప‌రిర‌క్షించి, దానికి లోక‌ప్రియ‌త్వాన్ని సంత‌రించ‌ గ‌లుగుతుంది. వారు ఒక విస్తృత శ్రేణి లో అభివృద్ధి ప్ర‌ధాన కార్య‌క్ర‌మాల ల‌భ్య‌త కు నోచుకోగలుగుతారు. బోడో ప్ర‌జ‌లు వారి ఆకాంక్ష‌ల ను నెర‌వేర్చుకొనేటట్టు వారికి చేత‌నైన అన్ని విధాలుగాను స‌హాయాన్ని అందించ‌డం కోసం మేము కంక‌ణం క‌ట్టుకొన్నాము’’ అంటూ ప్ర‌ధాన మంత్రి త‌న మ‌నోభావాల ను ట్విట‌ర్ లో వ్రాసిన ఒక సందేశం లో వ్య‌క్తం చేశారు.
అకాడమిక్ లీడర్ శిప్ ఆన్ ఎడ్యుకేశన్ ఫర్ రిసర్జెన్స్ అంశం పై స‌మావేశాన్ని ఉద్దేశించి ప్ర‌సంగించిన ప్ర‌ధాన మంత్రి

అకాడమిక్ లీడర్ శిప్ ఆన్ ఎడ్యుకేశన్ ఫర్ రిసర్జెన్స్ అంశం పై న్యూ ఢిల్లీ లో ఒక స‌మావేశాన్ని ఉద్దేశించి ప్ర‌ధాన మంత్రి శ్రీ న‌రేంద్ర మోదీ నేడు ప్ర‌సంగించారు. ఎవ‌రైనా పున‌రుద్ధ‌రణ ను గురించి లేదా పునర్జాగరణను గురించిన ఆలోచ‌న ను చేసిన‌ప్పుడు మొట్టమొద‌ట‌గా మస్తిష్కంలో గోచ‌రించేది భార‌త‌దేశ భావ‌జాలం యొక్క శ‌క్తిని ప్ర‌పంచం స‌మ‌క్షం లో ఆవిష్క‌రింనటునవంటి స్వామి వివేకానందుల వారి చిత్రమే అని ప్ర‌ధాన మంత్రి అన్నారు. స్వావ‌లంబ‌న‌, చ‌రిత్ర నిర్మాణం మ‌రియు మాన‌వీయ విలువ‌లు విద్య తాలూకు తత్వాలు అని స్వామి వివేకానంద స్ప‌ష్టం చేశార‌ని ప్ర‌ధాన మంత్రి జ్ఞ‌ప్తి కి తెచ్చారు. ఈ రోజున నూత‌న ఆవిష్క‌ర‌ణ విద్య యొక్క ఒక కీల‌క‌మైన తత్వంగా మారిపోయింది అని ప్ర‌ధాన మంత్రి అన్నారు. ప్రాచీన భార‌తీయ గ్రంథాలైన వేదాల‌ను ప్ర‌ధాన మంత్రి గుర్తుకు తెస్తూ, విజ్ఞానానికి తావు లేనటువంటి స‌మాజాన్ని గాని, దేశాన్ని గాని, చివ‌ర‌కు మ‌న జీవితాల‌ను గాని మనం ఊహించ‌జాలం అని పేర్కొన్నారు. త‌క్ష‌శిల‌, నాలందా, ఇంకా విక్ర‌మశిల వంటి మ‌న పాత విశ్వ‌విద్యాల‌యాలు జ్ఞానం తో పాటు నూత‌న ఆవిష్క‌ర‌ణ కు కూడా మహత్వాన్ని ఇచ్చాయ‌ని ఆయ‌న చెప్పారు. అలాగే బాబా సాహెబ్ భీంరావ్ ఆంబేడ్ కర్, దీన్‌ద‌యాళ్ ఉపాధ్యాయ్ మ‌రియు డాక్ట‌ర్ రామ్ మ‌నోహ‌ర్ లోహియా గార్లు వెలిబుచ్చిన అభిప్రాయాల‌ను కూడా ప్ర‌ధాన మంత్రి గుర్తు కు తెచ్చారు. ప్ర‌స్తుతం ఏ దేశం గాని, ఏ వ్య‌క్తి గాని ఒంట‌రిత‌నం లో బ‌త‌క జాల‌ర‌ని శ్రీ న‌రేంద్ర మోదీ చెప్పారు. ‘గ్లోబ‌ల్ సిటిజ‌న్’ లేదా ‘గ్లోబ‌ల్ విలేజ్’ కోణం లో ఆలోచించ‌డానికి ఉన్నటువంటి ప్రాముఖ్యాన్ని గురించి ఆయ‌న ప్ర‌స్తావించారు. మ‌నం ఎదుర్కొంటున్న స‌వాళ్ళ‌కు ప‌రిష్కారాల‌ను క‌నుగొనే విధంగా మ‌న క‌ళాశాల‌ లు మ‌రియు మ‌న విశ్వ‌విద్యాల‌యాలు రూపొందాల‌ని ఆయ‌న చెప్పారు. ‘‘నూత‌న ఆవిష్క‌ర‌ణ‌ల‌ను గురించి ఆలోచించేటట్లు మ‌రియు వాటికి తుది రూపాన్ని ఇచ్చేట‌ట్లు విద్యా సంస్థ‌ల‌ ను ఒక‌దాని తో మ‌రొక‌టి ముడివేయ‌వ‌ల‌సిన’’ అవ‌స‌రం ఉంద‌ని ఆయ‌న అన్నారు. త‌ర‌గ‌తి గ‌ది లో నేర్చుకొనే అంశాల‌ను దేశం యొక్క ఆకాంక్ష‌ల తో పెన‌వేయవలసిందంటూ విద్యార్థుల‌ కు ఆయ‌న విజ్ఞ‌ప్తి చేశారు. చిన్నారుల‌ లో నూత‌న ఆవిష్క‌ర‌ణ‌ల‌ ను ప్రోత్స‌హించ‌డం కోసం అట‌ల్ టింక‌రింగ్ ల్యాబ్స్ ను ఏర్పాటు చేసిన విష‌యాన్ని ఆయ‌న ప్ర‌స్తావించారు. విద్యా రంగ సంబంధిత మౌలిక స‌దుపాల‌యాల‌ ను మెరుగుప‌ర‌చేందుకు ఉద్దేశించిన‌టువంటి రీ వైట‌లైజేశ‌న్ ఆఫ్ ఇన్‌ఫ్రాస్ట్ర‌క్చ‌ర్ అండ్ సిస్ట‌మ్స్ ఇన్ ఎడ్యుకేశన్ (ఆర్ఐఎస్ఇ) ని కూడా ఆయ‌న ప్ర‌స్తావించారు. స‌మాజానికి చ‌క్క‌టి ఉపాధ్యాయుల‌ను త‌యారు చేయ‌డానికి ఉన్న ప్రాముఖ్య‌ాన్ని గురించి ప్ర‌ధాన మంత్రి నొక్కి ప‌లికారు. డిజిట‌ల్ లిట‌రసీ ని వ్యాప్తి చేసే, జీవించ‌డం లో సౌల‌భ్యాన్ని మెరుగుప‌ర‌చే ప్ర‌భుత్వ కార్య‌క్ర‌మాల ప‌ట్ల మ‌రింత ఎక్కువ అవ‌గాహ‌న ను వ్యాప్తి చేసే బాధ్య‌త‌ ను విద్యార్థులు మ‌రియు ప‌రిశోధ‌క విద్యార్థులు తీసుకో గలగాలని కూడా ఆయ‌న అన్నారు. యువతీయువకులు ‘బ్రాండ్ ఇండియా’ కు ప్ర‌పంచవ్యాప్త గుర్తింపు ను ఇచ్చిన‌ట్లు ప్ర‌ధాన మంత్రి తెలిపారు. యువ ప్ర‌తిభావంతుల‌ ను తీర్చిదిద్దేందుకు ఉద్దేశించిన‌టువంటి స్టార్ట్-అప్ ఇండియా, స్టాండ్-అప్ ఇండియా ఇంకా స్కిల్ ఇండియా త‌దిత‌ర ప‌థ‌కాల‌ను గురించి ఆయ‌న ప్ర‌స్తావించారు.
హిమాచల్ ప్రదేశ్ లో విషాద ఘటన పై దుఃఖం వ్యక్తం చేసిన ప్రధాన మంత్రి

హిమాచల్ ప్రదేశ్ లో బస్సు ప్రమాదంలో ప్రాణ నష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ దుఃఖం వ్యక్తం చేశారు. “హిమాచల్ ప్రదేశ్ లో జరిగిన బస్సు ప్రమాదంలో తమ ఆప్తులను కోల్పోయిన వారి వేదనలో నేను పాలుపంచుకొంటున్నాను. ఈ దుర్ఘటనలో గాయపడిన వారు త్వరగా కోలుకోవాలని ఆ ఈశ్వరుడిని ప్రార్థిస్తున్నాను”, అని ప్రధాన మంత్రి తన సందేశంలో పేర్కొన్నారు.
కోయంబ‌త్తూరులోని పంక‌జ మిల్స్ రోడ్డు లో ఎయిర్ ఇండియా కు ఉన్న స్థ‌లం విక్ర‌యానికి మంత్రివ‌ర్గం ఆమోదం

కోయంబ‌త్తూరులోని పంక‌జ మిల్స్ రోడ్డు లో ఎయిర్ ఇండియాకు ఉన్న 0.99 ఎక‌రాల స్థ‌లాన్ని రూ.19.81 కోట్ల రూపాయ‌ల‌కు అమ్మే ప్రతిపాదనకు ప్ర‌ధాని శ్రీ న‌రేంద్ర మోదీ అధ్య‌క్ష‌త‌న జ‌రిగిన మంత్రిర్గ స‌మావేశం ఆమోదం తెలిపింది. నేప‌థ్యం : కోయంబ‌త్తూరు, పంక‌జ మిల్స్ రోడ్డులో త‌న‌కు ఉన్న సుమారు ఒక ఎక‌రం మేర స్థ‌లాన్ని రూ.19.81 కోట్ల‌కు నేష‌న‌ల్ బిల్డింగ్ క‌న్‌స్ర్ట‌క్ష‌న్ కార్పొరేష‌న్ లిమిటెడ్ (ఎన్‌బీసీసీ)కి విక్ర‌యించాల‌ని ఎయిర్ ఇండియా నిర్ణ‌యం తీసుకొంది. మెస్సర్స్ మెటల్ అండ్ స్క్రాప్‌ ట్రేడింగ్ కార్పొరేషన్ (ఎమ్ఎస్ టీసీ) ద్వారా ఇ- టెండర్ విధానంలో విక్రయ ప్రక్రియను చేపట్టారు. అనేక సంవత్సరాలుగా ఎయిర్ ఇండియా నష్టాలలో ఉంది. దీంతో ఎయిర్ ఇండియా తన పన్నేతర రాబడిని పెంచుకొనే క్రమంలో తనకు ఉపయోగంలో లేని స్థిరాస్తులను విక్రయం లేదా లీజు లేదా సంయుక్త సంస్థ రూపాలలో నగదుగా మార్చుకోవాలని ప్రభుత్వం నిర్ణయించింది. ఈ అభ్యాసంలో భాగంగా స్థలాన్ని ఎన్‌బీసీసీకి విక్రయిస్తున్నారు.
భార‌త‌దేశాని కి మ‌రియు నార్వే కు మ‌ధ్య‌ ఇండియా- నార్వే ఓశన్ డైలాగ్ అంశం పై ఎంఒయు కు ఆమోదం తెలిపిన మంత్రివ‌ర్గం

ఇండియా- నార్వే ఓశన్ డైలాగ్ అంశం పై భార‌త‌దేశాని కి మ‌రియు నార్వే కు మధ్య ఒక అవ‌గాహ‌న పూర్వ‌క ఒప్పంద ప‌త్రం (ఎంఒయు) కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జరిగిన కేంద్ర మంత్రివ‌ర్గ స‌మావేశం ఆమోదం తెలిపింది. ప్ర‌యోజ‌నాలు: నీలి ఆర్థిక వ్య‌వ‌స్థ అభివృద్ధి కి సంబంధించిన ప‌ర‌స్ప‌ర ప్ర‌యోజ‌నాలు ముడిప‌డిన రంగాల లో స‌హ‌కారాన్ని ఈ ఎంఒయు పెంపొందించ‌నుంది. నీలి ఆర్థిక వ్య‌వ‌స్థ రంగం లో నార్వే ప్ర‌పంచం లో ఒక అగ్ర‌గామి దేశం గా ఉంది. మ‌త్స్య ప‌రిశ్ర‌మ‌, హైడ్రోకార్బ‌న్స్, న‌వీక‌ర‌ణ యోగ్య శ‌క్తి, మ‌హా స‌ముద్ర వ‌న‌రుల ను స్థిర ప్రాతిప‌దిక‌ న ఉప‌యోగించుకోవ‌డం మ‌రియు స‌ముద్ర సంబంధిత ర‌వాణా ల వంటి రంగాల లో అత్యాధునిక సాంకేతిక ప‌రిజ్ఞానాల తో పాటు ప్రావీణ్యం లో నార్వే ది అందె వేసిన చేయి. ప్ర‌తిపాదిత ఎంఒయు హైడ్రోకార్బ‌న్స్, ఇత‌ర స‌ముద్ర సంబంధిత వ‌న‌రుల అన్వేష‌ణ వంటి రంగాల లో స‌హ‌కారాని కి అవ‌కాశాల‌ ను సృష్టించ‌డం లో తోడ్పాటు ను అందించ‌ గ‌లుగుతుంది. అంతేకాకుండా, జాయింట్ టాస్క్ ఫోర్స్ (జెటిఎఫ్‌) ఫ్రేమ్ వ‌ర్క్ కు లోబ‌డి అన్ని భాగ‌స్వామ్య ప‌క్షాల ప‌ర‌స్ప‌ర ల‌బ్ది ల‌క్ష్యం గా నౌకాశ్ర‌యాల నిర్వ‌హ‌ణ‌, ఇంకా ప‌ర్య‌ట‌క అభివృద్ధి కి కూడా ఈ ఎంఒయు దోహ‌దం చేయ‌నుంది. మ‌త్స్య ప‌రిశ్ర‌మ లో, చేపలు/ రొయ్యల పెంపకం లో నూత‌న సాంకేతిక విజ్ఞానాన్ని ప్ర‌వేశ‌పెట్ట‌డం ద్వారా ఆహార భ‌ద్ర‌త ల‌క్ష్య సాధ‌న‌ కు ఇది తోడ్ప‌డ‌నుంది. ఉభ‌య దేశాల లో లాభ‌సాటి వ్యాపార సంస్థ ల‌ను నిర్వ‌హించ‌డం కోసం ఒక వేదిక ను కూడా ఇది సమకూర్చుతుంది. ఆర్క్ టిక్ ప్రాంతం లో మ‌హా స‌ముద్ర సంబంధిత ప‌ర్యావ‌ర‌ణ వ్య‌వ‌స్థ ను అధ్య‌య‌నం చేయ‌డం లో రెండు దేశాల శాస్త్రవేత్త‌ లు మ‌రియు ప‌రిశోధ‌కు లు క‌ల‌సి ప‌ని చేసేందు కు కూడా దీని ద్వారా అవ‌కాశం ల‌భించ‌నుంది.
టేబల్ టెనిస్ మెన్స్ డబల్ లో వెండి పతకాన్ని గెలుచుకొన్నందుకు శ్రీ శరత్కమల్ ను మరియు శ్రీ సత్యన్ జ్ఞానశేఖరన్ ను అభినందించిన ప్రధాన మంత్రి

బర్మింగ్ హమ్ లో నిర్వహిస్తున్న కామన్ వెల్థ్ గేమ్స్ (సిడబ్ల్యుజి) 2022 లో టేబల్ టెనిస్ మెన్స్ డబల్ పోటీ లో వెండి పతకాన్ని గెలుచుకొన్నందుకు శ్రీ శరత్ కమల్ కు మరియు శ్రీ సత్యన్ జ్ఞానశేఖరన్ కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘టీమ్ వర్క్ కు మరింత శక్తి లభించింది! హుషారైన జట్టు సభ్యులు శ్రీ @sharathkamal1 మరియు శ్రీ @sathiyantt లు మెన్స్ డబల్స్ ఈవెంట్ లో రజత పతకాన్ని గెలుచుకొన్నందుకు సంతోషిస్తున్నాను. ఈ చురుకైన క్రీడాకారుల కు ఇవే శుభాకాంక్ష లు. #Cheer4India’’ అని పేర్కొన్నారు.
వ్యాపారం, వాణిజ్యం మరియు రవాణా పై భారతదేశం, భూటాన్ ల మధ్య కొత్త ఒప్పందానికి మంత్రివర్గం ఆమోదం

వ్యాపారం, వాణిజ్యం మరియు రవాణా పై భారతదేశం, భూటాన్ ల మధ్య ఒప్పందానికి మంత్రివర్గం ఆమోదం తెలిపింది. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. భారతదేశం, భూటాన్ ల మధ్య నెలకొన్న ద్వైపాక్షిక వ్యాపార సంబంధాలు వ్యాపారం, వాణిజ్య మరియు రవాణా అంశాలపై భారత ప్రభుత్వం, భూటాన్ లు కుదుర్చుకున్న ఒప్పందం ద్వారా అదుపులో ఉంటాయి. ఈ ఒప్పందం రెండు దేశాల మధ్య స్వేచ్ఛాయుత వ్యాపార విధానానికి వీలు కల్పిస్తుంది. అంతేకాకుండా తృతీయ పక్షం దేశాలతో వ్యాపారం జరపడానికిగాను భూటాన్ కు చెందిన సరుకులు సుంకం లేకుండా ప్రయాణించేందుకు కూడా ఈ ఒప్పందం వెసులుబాటును కల్పిస్తుంది. 10 సంవత్సరాల కాలం పాటు అమలయ్యేటట్లు 2006 జులై 29 నాడు ఒప్పందాన్ని పునర్ నవీకరించారు. ఈ ఒప్పందం చెల్లుబాటు గడువును 2016, జులై 29 నుండి ఒక సంవత్సరం పాటు గాని, లేదా నూతన ఒప్పందం అమలులోకి వచ్చేంటత వరకు గాని- దౌత్యపరమైన పత్రాల మార్పిడి ద్వారా- పొండిగించడమైంది. భారతదేశం, భూటాన్ ల మధ్య విశ్వాసం, ఇంకా అవగాహనల ప్రాతిపదికన ఏర్పడిన విశిష్ఠమైన ద్వైపాక్షిక సంబంధాలు కాలక్రమంలో పరిణతి చెందాయి. వ్యాపారం, వాణిజ్యం మరియు రవాణా ఒప్పందం ఆచరణలోకి రావడంతో ఈ ద్వైపాక్షిక సంబంధాలు మరింత బలోపేతం కానున్నాయి.
సహాయక కార్యదర్శుల ముగింపు సమావేశం లో ప్రధాన మంత్రి కి నివేదికలను సమర్పించిన 2016వ సంవత్సరపు బ్యాచ్ కు చెందిన ఐఎఎస్ అధికారులు

సహాయక కార్యదర్శుల (2016వ సంవత్సరపు బ్యాచ్ కు చెందిన ఐఎఎస్ అధికారుల) ముగింపు సమావేశం లో భాగంగా వారు ప్రధాన మంత్రి శ్రీ నరేంద్ర మోదీ సమక్షంలో నేడు నివేదికలను సమర్పించారు. అధికారులు 8 ఎంపిక చేసిన నివేదికలను సమర్పించారు. అవి వ్యవసాయ ఆదాయాల పెంపు, భూమి స్వస్థత కార్డులు, ఫిర్యాదుల పరిష్కారం, పౌర ప్రధాన సేవలు, విద్యుత్తు రంగ సంస్కరణలు, పర్యటకులకు సదుపాయాల కల్పన, ఇ-వేలంపాటలు, ఇంకా స్మార్ట్ అర్బన్ డివెలప్ మెంట్ సొల్యూశన్స్ వంటి ఇతివృత్తాలతో కూడివున్నాయి. ఈ సందర్భంగా ప్రధాన మంత్రి ప్రసంగిస్తూ, జూనియర్-మోస్ట్ అధికారులు మరియు సీనియర్-మోస్ట్ అధికారులు ఒకరితో మరొకరు ముఖాముఖి సంభాషించుకొనేందుకు ఒక అవకాశాన్ని సహాయక కార్యదర్శుల కార్యక్రమం అందిస్తుందన్నారు. ఈ కార్యక్రమం లో భాగంగా వారిని వివిధ మంత్రిత్వ శాఖ లకు జోడించిన కాలం లో అత్యుత్తమ అనుభవాలను సముపార్జించుకోవలసిందిగా యువ అధికారులను ఆయన ప్రోత్సహించారు. యువ అధికారులు వారి వృత్తి లో ఏయే పదవుల లో సేవ చేస్తూవున్నప్పటికీ కూడాను ప్రభుత్వం పైన ప్రజలు పెట్టుకొన్న ఆశ లను అధికారులు వారి మనస్సు లలో లక్ష్యపెట్టుకోవాలని ఆయన ఉద్బోధించారు. అధికారులు వారి విధి నిర్వహణ క్రమం లో వారి చుట్టుపక్కల ఉన్న ప్రజలతో, వారు సేవలు అందించే ప్రజలతో ఒక సంధానాన్ని అభివృద్ధి పరచుకోవాలంటూ ప్రధాన మంత్రి అధికారులను ప్రోత్సహించారు. ప్రజలతో సన్నిహిత సంబంధం పెంచుకోవడం వారి కార్యభారాలు మరియు ధ్యేయాలలో సాఫల్యం సాధించడంలో ఒక కీలకమైన సాధనం అని ఆయన చెప్పారు. యువ అధికారులు సమర్పించినటువంటి నివేదిక లను ప్రధాన మంత్రి ప్రశంసించారు.
మాస్కో లో విమాన ప్ర‌మాదంలో ప్రాణ న‌ష్టం జ‌ర‌గ‌డం ప‌ట్ల విచారం వ్య‌క్తం చేసిన ప్ర‌ధాన మంత్రి

మాస్కో లో విమాన ప్ర‌మాదం సంభవించి ప్రాణ నష్టం జరిగినందుకు ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు. ‘‘మాస్కో లో ఈ రోజు సంభవించిన విమాన ప్ర‌మాదంలో ప్రాణ నష్టం జరగడం శోచనీయం. ఈ విషాద సంఘటనలో మృతులకు ఇదే నా ప్ర‌గాఢ సంతాపం. బాధిత కుటుంబాల యొక్క శోకంలో నేను కూడా పాలుపంచుకొంటున్నాను’’ అని ప్ర‌ధాన మంత్రి త‌న సందేశంలో పేర్కొన్నారు.